Jesse Krohn

Jesse Krohn (oik. Jesse Kurki-Suonio, s. 3. syyskuuta 1990 Nurmijärvi) on suomalainen moottoriurheilija. Hän on vuodesta 2018 ollut saksalaisen BMW:n tehdaskuljettaja.

Ura 
Krohn aloitti uransa karting-sarjoissa kuusivuotiaana voittaen kaksi mestaruutta Suomen Cadet-luokassa vuosina 1997 ja 1999 sekä yhden Mini-class luokassa vuonna 2000. Vuonna 2006 hän kilpaili lukuisissa Formula Ford -luokissa sijoittuen toiseksi Britannian Formula Ford talvisarjassa. Vuonna 2007 Krohn ajoi sekä Britannian Formula Ford sarjassa että Suomen Formula 3 sarjassa, jossa sijoittui toiseksi. Vuonna 2008 Krohn voitti sekä Viron Formula Renault, Suomen Formula Renault ja Formula Renault Northen European Zone sarjojen mestaruudet. Vuonna 2009 Krohn kilpaili Formula Renault UK sarjassa saavuttaen yhden voiton ja 277 pistettä sijoittuen sarjan kuudenneksi. 

Vuonna 2010 Krohn kilpaili Italian F3 sarjassa voittaen yhden kilpailun sijoittuen sarjapisteissä seitsemänneksi. Krohn jatkoi samassa sarjassa vuonna 2011 ajaen neljä kilpailua saavuttaen kahdeksan pistettä. Samana vuonna Krohn voitti Suomen V8 Thunder -sarjan mestaruuden. Vuonna 2012 Krohn kilpaili ADAC GT Masters sarjassa saavuttaen kaksi palkintosijaa sijoittuen sarjan 12:sta.

Vuonna 2013 Krohn kilpaili Suomen Porsche GT3 Cup Challengessa, jossa hän sijoittui kolmanneksi ajaessa vanhimman, 1-luokan Porsche 996:lla.

Krohn voitti Daytonan 24 tunnin ajon vuonna 2020 GTLM-luokassa. Hänen lisäkseen BMW:n M8 GTE -autoa ajoivat kilpailussa John Edwards, Augusto Farfus ja Chaz Mostert.

Vuonna 2022 Krohn ajoi IMSA SportsCar Championship -sarjassa GTD Pro -luokassa.

Vuonna 2023 Krohn voitti Nürburgring Langstrecken Serie (NLS) -sarjan toisen osakilpailun Walkenhorst Motorsport -tallille Kuba Giermaziakin kanssa. NLS-sarjan kolmannessa osakilpailussa autoon tuli vaurioita ensimmäisessä mutkassa, jonka vuoksi auton piti palata varikolle ja kaksikko Kuba Giermaziak ja Jesse Krohn tulivat lopulta maaliin sijalla 78.

Sukulaiset 
Myös Jesse Krohnin veli Oskari Kurki-Suonio ja sisar Jenni Krohn sekä heidän isänsä Pertti Kurki-Suonio ovat kilpailleet rata-autoilussa.

Tulokset

IMSA SportsCar Championship

FIA World Endurance Championship -tulokset

European Le Mans Series -tulokset

Asian Le Mans Series -tulokset

Lähteet

Aiheesta muualla 
 Jesse Krohn Driver Databasessa

Suomalaiset autourheilijat
European Le Mans Series -kuljettajat
Asian Le Mans Series -kuljettajat
Vuonna 1990 syntyneet
Elävät henkilöt